**ROMÂNIA**

**JUDEŢUL SATU MARE**

# CONSILIUL JUDEŢEAN

**PROIECT DE HOTĂRÂRE NR.\_\_\_\_\_\_\_\_\_/2024**

**privind reorganizarea și aprobarea Organigramei și a Statului de funcții al aparatului**

**propriu al Direcţiei Generale de Asistenţă Socială şi Protecţia Copilului a județului Satu Mare**

Consiliul Județean Satu Mare,

având în vedere Referatul de aprobare nr.\_\_\_\_\_\_/\_\_\_\_\_\_\_2024 al domnului Pataki Csaba, președintele Consiliului Județean Satu Mare, anexat prezentului proiect de hotărâre,

ținând cont de adresa Direcției Generale de Asistență Socială și Protecția Copilului a județului Satu Mare nr. 122850/11.12.2023, înregistrată la Consiliul Județean Satu Mare cu nr. 27041/11.12.2023, prin care s-a înaintat Nota de fundamentare nr. 122848/11.12.2023 privind reorganizarea aparatului propriu al Direcției Generale de Asistență Socială și Protecția Copilului a județului Satu Mare,

raportat la Hotărârea Consiliului Județean Satu Mare nr. 33/27.02.2023 privind modificarea Organigramei și a Statului de funcții ale Direcției Generale de Asistență Socială și Protecția Copilului a județului Satu Mare,

ținând cont de Avizul consultativ nr. 39/13.12.2023, înregistrat la Consiliul Județean Satu Mare cu nr. 27709/18.12.2023,

potrivit prevederilor din Anexa nr. II - Familia ocupațională de funcții bugetare “Sănătate și Asistență socială și Anexa nr. VIII - Familia ocupațională de funcții bugetare "Administrație" la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare, precum și de cele ale art. 408 din Ordonanța de Urgență a Guvernului nr.57/2019 privind Codul administrativ, cu modificările și completările ulterioare

în baza prevederilor art. XVII alin. (1) - (6), art. XVIII alin. (2) și (3), art. XX și art. XXII din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare

în temeiul prevederilor art. 173 alin. (2) lit. c), art. 182 alin. (1), coroborate cu cele ale art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**H O T Ă R Ă Ş T E:**

**Art.1.** Începând cu data de 1 martie 2024 se aprobă reorganizarea aparatului propriu al Direcției Generale de Asistență Socială și Protecția Copilului a județului Satu Mare, conform prevederilor Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare.

**Art.2.** Se aprobă Organigrama Direcției Generale de Asistență Socială și Protecția Copilului a județului Satu Mare, conform Anexei nr.1 care face parte integrantă din prezenta hotărâre.

**Art.3.** Se aprobă Statului de funcții al aparatului propriu al Direcției Generale de Asistență Socială și Protecția Copilului a județului Satu Mare, conform Anexei 2 care face parte integrantă din prezenta hotărâre.

**Art.4. (1)** Numirea personalului pe noile funcții, precum și stabilirea drepturilor salariale aferente, se realizează, cu respectarea termenelor și a procedurilor legale stabilite de lege.

**(2)** Personalul cu funcții de conducere eliberat din funcția de conducere deținută, ca urmare a reorganizării activității, beneficiază de drepturile prevăzute de lege.

**(3)** Se stabilește termenul de 30 de zile pentru aplicarea procedurilor legale prevăzute de Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și a celor privitoare la regimul juridic aplicabil personalului contractual, cu privire la măsurile organizatorice a aparatului propriu al Direcției Generale de Asistență Socială și Protecția Copilului a județului Satu Mare.

**Art.5.** La data intrării în vigoare a prezentei, Anexa nr. 1, Anexa nr. 2 și Anexa nr. 6 ale Hotărârii Consiliului Județean Satu Mare nr. 33/27.02.2023 privind modificarea Organigramei și a Statului de funcții ale Direcției Generale de Asistență Socială și Protecția Copilului a județului Satu Mare, se abrogă.

**Art.6.** Cu ducerea la îndeplinire a prezentei se încredințează Direcția Generală de Asistență Socială și Protecția Copilului a județului Satu Mare.

**Art.7.** Prezenta se comunică Direcției Generale de Asistență Socială și Protecția Copilului a județului Satu Mare și Serviciului resurse umane, salarizare din cadrul aparatului de specialitate al Consiliului Județean Satu Mare.

Satu Mare, \_\_\_\_\_\_\_\_\_\_\_2024

**INIŢIATOR: AVIZEAZĂ:**

**PREŞEDINTE, SECRETAR GENERAL AL JUDEŢULUI,**

Pataki Csaba Crasnai Mihaela Elena-Ana

red./tehn. E.S.A. 5ex.